open-index/open-wikipedia-markdown huggingface dataset:
Garait

**Garait** (taitsch: **Gereut**, balsch: *Frassilongo*) ist a Gamoa' pet 319 lait (as de 31 van schantonderer 2013) en Bersntol en de Autonome Provinz va Trea't (Trentin).

## Amministrazion

Der hauptgamoa'monn va Garait ist der Bruno Groff va de lista civiuma

## Fonti


## En internet
* Lontkort van Bersntol (balsch ont bersntolerisch)
Athanasius vo Alexandria

Da **Athanasius vo Alexandria** oda **Athanasius da Große** (uma 298 in Alexandria; † 2. Mai 373 ebd.) is Bischof vo Alexandria gwesn und wird zu de Kirchnvätan zejht. Er is bsondas bekannt ois Gegna vom Arianismus. Außadem is a aa in Konflikt mit vaschiednen Koasan gwen, weshoib a mehrmois in seim Lebm ins Exil gschickt worn is.

## Lebmslauf

Athanasius is am End vom 3. Jahrhundat n. Chr. in Alexandria geborn und hat aa in diesa Stod glernt. Im Jahr 325 hat er wohl ois Diakon an Bischof Alexander zum Konzil vo Nizäa begleit. Im Jahr 328 is er seiba Bischof vo Alexandria worn.

Athanasius is am 2. Mai 373 in seina Heimatstod Alexandria gstorbm.

## Beleg
Landkroas Wegschoad

Da **Landkroas Wegschoad** (amtli: **Landkreis Wegscheid**) hod zum boarischn Regiarungsbeziak Niedabayern ghead.

Bis zu seina Auflesung hod da Landkroas (Kfz-Kennzeichn **WEG**) 26 Gmoana ghod. D gressnt Orte wand Hauznberg, Wegschoad, Untagriasbo und Obanzoi.

Am 1. Juli anno 1972 hand de Landkroas Wegschoad, Landkroas Griasboch und an Haufa Gmoana ausm Landkroas Veizhof bei da Gebietsreform in Bayern am Landkroas Bassa agliedat won. D Stod Bassa seiba is kroasfrei blim.

## Literatua

* Günther U. Müller: *Unser Landkreis Wegscheid*. Verlag Bild & Druck, München 1970.
Woifakiacha

**Woifakiacha** (amtli: **Wolfakirchen**) is a Oatstei vo da Gmoa Hoaba am niedaboarischn Landkroas Bassa.

## Log

Woifakiacha ligt a da Woifa am Isar-Inn-Higeland um de zwoa Kilomeda westle vo Hoaba.

## Gschicht

D Obmannschaft *Wolfach*, anno 1752 umdauft auf *Wolfakirchen*, wa a Teil vom Amt Aukiacha und ab anno 1532 vom Amt Amsham im Landgricht Veizhof. Aussa Woifakiacha seiba hod d Obmannschaft nu Niadaham und Kemauthn umfosst.

Anno 1818 wa Woifakiacha nu seibstständig. 1821 hods oba dann zu de Ortschaftn ghead aus dene wo d Gmoa Hoaba beid won is. Kiachle gseng was zeascht a Filiale vo Uttlau, is oba dann Anno 1805 zua arana Filiale vo Hoaba und 1867 Messelessastei won. Seit 1921 gibts d Pfarrei Woifakiacha.

## Sengswiadigkeitn

* Pfoakiach Maria Himmelfahrt. D spädgotische ehemolige Woifoatskiach aum 15. Joahundat mi ejdane Bauteile hod Glosfensda ausm 15. Joahundat und d Oitäre hand vom Ibagang ausm Rokoko an Klassizismus.

## Varei

* KSK Wolfakirchen
* Freiwillige Feiawehr Wolfakirchen, grind 1879
* Frauenbund Wolfakirchen
* KLJ Wolfakirchen
* Bayerischer Bauernverband Wolfakirchen
Landkroas Griasboch im Rotdoi

Da **Landkroas Griasboch im Rotdoi** (amtli: **Landkreis Griesbach i.Rottal**) hod zum boarischn Regiarungsbeziak Niedabayern ghead.

Bis zu seina Auflesung hod da Landkroas (Kfz-Kennzeichen **GRI**) 34 Gmoana ghod. D gresstn Orte wand Griasbo, Rotdoiminsta, Biamboch und Ruaschdoaf. As Landratsamt wa am Schloss Griesbach.

Am 1. Juli anno 1972 hand d Landkroas Griasboch im Rotdoi, da Landkroas Wegschoad und an Haufa Gmoan ausm Landkroas Veizhof wenga da Gebietsreform in Bayern am Landkroas Bassa agliedat won. D Stod Bassa seibais kroasfrei blim.

D Gmoan Bianboch (heid Bod Bianboch) und Bayerboch hand zum Landkroas Rotdoi-Inn kemma.

## Literatua

* Günther U. Müller: *Unser Landkreis Griesbach i.Rottal*, 1969
Göttscheabarisch

**Göttscheabarisch** oda **Gottscheearisch** (englisch „Granish“ gnennt) is a boarischa Dialekt, wo bis 1941 de Haptsproch in da domolign boarischn Sprochinsl Gottscheaba Land (Gottscheer Land) im Sidn vo da Untakrain im heitign Slowenien wor. Göttscheabarisch gheat zua siidboarischn Dialektgruppm. Im Göttscheabarisch san vui oidboarische Relikte dahoidn. Da Dialekt guit ois oana vo de oitatimlichstn Dialekte vom Boarischn.

Göttscheabarisch wead vo da UNESCO ois stoark bedrohte Sproch *(critically endangered language)* eigstuft. De moastn Lait de wo Göttscheabarisch ren lebm in da USA. Do werds owa nua no vo da ejtastn Generation gredd wead, wo ia Kindheit in Göttscheab (Gottschee) vabrocht hom. Aa in Kanada, Östareich und Deitschland gibts Lait, de wo des owa nua ois Zwoatsproch nutzn.

In Slowenien gibts a poa Famijn, bsundas im Toi *Moschnitze* zwischen Pöllandl (Kočevske Poljane) und Tschermoschnitz (Črmošnjice), wo de Sproch teiweis no vawendn. Woarscheinli gibts owa koane Kinda mea, wo des ois Muadasproch leana duan.

## Phonologie

### Kuaze Vokale
* *a* (aus *e/ä, ë* und in Lehnweatan): *harzə* (Heaz), *katschə* (Schlanga, 

## Literatua
* Walter Tschinkel: *Wörterbuch der Gottscheer Mundart.* 2 Bände. Mit Illustrationen von Anni Tschinkel. Studien zur Österreichisch-Bairischen Dialektkunde. Verlag der Österreichischen Akademie der Wissenschaften, Wean 1973.
* Maridi Tscherne: *Du höscht lai oin Hoimöt. Gottscheer Mundart-Liederbuch.* Slowenischer Gottscheer Verein Peter Kosler, Ljubljana 2010.
* Maridi Tscherne: *Beartərpiəchla - Göttscheabarisch-Kroinarisch. Kočevarsko-slovenski slovarček* [Wörterbuch Gottscheerisch-Slowenisch]. Einrichtung für die Erhaltung des Kulturerbes Nesseltal, Koprivnik/Nesseltal 2010.
* Martha Hutter: *Gottscheerisch - an introduction to the language of the Gottschee Germans*. 1994
* Horst Krautland: *De Khöscht ahoime in Göttscheab - die Kost daheim in Gottschee*. Gottscheer Landsmannschaft Klagenfurt, 2008; (oanzigoartigs Kochbiachl; in göttscheabarisch und deitsch gschriebm).

## Im Netz
* Lieder in der Gottscheer Mundart auf gottschee.de
* [''Gottscheerisch for English Speakers'', Gottscheer Relief Association, [New York]]
Kreizeck (Wettastoagebirge)

Da **Kreizeck** (dt.: **Kreuzeck (Wettersteingebirge**) is a Berg in de boarischn Oipm bei Garmisch-Partnkirchn und ghert zum Wettastoagebirge. Da Berg is 1.651 m hoch. Drobm befindt sis Kreizeckhaus, des wos de Sektion Garmisch-Partnkirchn vom Deitschn Oipmverein betraibt.

Im Jahr 1926 is am Kreizeck de Kreizeckboh ois de easchte Seilschwebeboh in Bayern baut worn.

## Tourismus
Winta:
Schigebiet

Summa:
Aussichtsberg fia Wandara, Iwagang zua Oipspitz.

Ofohrt:
Hoitepunkt vo da Bayerischen Zugspitzboh.

## Beleg


## Im Netz
* Hoamseitn vo da Kreizeckbahn/Zugspitzboh
Rengschburga Dom

Da **Rengschburga Dom St. Peter** is de Kathedrale vom Bistum Rengschburg und is praktisch des Wahrzeichn vo da Stod. Diesa Dom is a Hauptwerk vo gotischa Architektur in Bayern.

## Netzverweis
* Information af da Hoamseitn vom Bistum Rengschburg *(hochdeitsch)*
Moasa (Amper)

D' **Moasa** (amtli: **Maisach (Amper)**) is a rund segsadreisk Kilometta longa Zuafluß vo da Ampa. Se gäht durch de Landkroas Fiarschtnfoidbruck und Dachau. Nåchm Fluß is aa de Gmoa Moasa benannt worn.

## Flußvalaff

Da Moasa ihre Quoin befindt se sidle vo Hohenzoi (Ortstoi von Mooraweis) an da Straß de auf Tirknfoid gäht. Zerschd fliaßds nach Nordn und stroaft Mooraweis und Groatshof. Nacha laffts an Mammadarf vorbei und spaada durch Iberåcka. Vo do fliaßts weida auf Begkircha und na auf Dachau wos in de Ampa mündt.

## Zuafliss

Durch'n Zuafluß vom Moosgrom bei Albertshofn (Mooraweis) werd de Moasa scho a Stickl breata. Da gresste Zuafluß von da Moasa is da Erlboch ausm Wuidmoos bei Jesnwang. Da Erlboch fliaßt na bei Mammadarf in d'Moasa. Weitre Zuafliss san da Bussboch (weschtli vo Mammadarf),  da Weiherboch, Lappach und Rottboch bei Iberåcka.

## Sprochgschichtlichs iwan Nama Moasa

Moasa is erschdmois 853 ois *Meisaha* schriftle nidagschrim worn. As oidhoachdaitsche Wort *aha* hoaßt "Wossa, Wossalaf, Fluß" und *Meisa* hoaßt "Meise". Demnoch kannt *Meisaha* Meisnfluß bedeit ham.

## Fauna

Seit 2004 hot se am Fluß wieda da Biiwa ogsiedlt. Vabissspurn, wia mas vo Biiwa her kennt, hot ma scho 1990 owahoib vom Saagwerk Wecker z'Mammadarf feschdgschdoid.

## Literatua

* Paul-Eckard Salzmann: *Geologie und Geographie.* In: Hejo Busley, Toni Drexler, Carl A. Hoffmann, Paul-E. Salzmann, Klaus Wollenberg: *Landkreis Fürstenfeldbruck.  Natur – Geschichte – Kultur.* 1992, ISBN 3980318907, S. 31

## Im Netz
*Wasserwirtschaftsamt Freising: ''Gewässerentwicklungskonzept Maisach.'' Von der Mindung bis Thal (Flkm 9,34). PDF (635KB)

## Beleg
Erzbistum Minga und Freising

Des **Erzbistum Minga und Freising** (dt.: **Erzbistum München und Freising**, lat.: *Archidioecesis Monacensis et Frisingensis*) is oana vo de zwoa Erzbistüma in Bayern, is Metropolitansitz vo da Kirchnprovinz Minga und Freising und steht seit 2008 unta da Leitung vo Erzbischof Reinhard Marx. De Kathedralkirch is de Fraunkirch in Minga, währnd da Dom St. Maria und St. Korbinian in Freising de Konkathedrale is.

## Netzverweis
* Hoamseitn vom Erzbistum Minga und Freising *(hochdeitsch)*
Insulin

**Insulin** is a Hormon im Keapa vo de Menschn (und vo manche Viecha aa), des hauptsächlich de Aufgob hod, den Bluatzukka obi z'bringa, wenna noch'm Essn auffe ganga is.

Wenn ma aus irgendam Grund im Pankreas (des is d'Bauchspeichedrüsn) z'wenig Insulin macht, dann gibts a Medikament, des de Zuggakrankn brauchan, damit s den Zukka und de aundan Kohlehydrate im Essn wieda vatrogn.

Ma muass des Insulin dann spritzn, wei s a recht empfindlichs Hormon is, des ma schlecht schlugga ko.

Friahra woa des Insulinspritzn a recht unguate Soch, wei de Nodln recht dick woan. A heit fiachtn se vui Leit oiwei nu voam Insulinspritzn, des is owa a Bledsinn, wei des heidzutog üwahaupt nimma wäh duad, wei ma heit so dünne Nodln hod, dass mas fost needa mit ana Briun sicht.

Wer mehra wissn wui, wos'es mit'n Insulin auf si hod, wos gmacht werd, wia des mit dene Insulinpräparate oda mit da Zuggakraunkheit is:
* de: Insulin
* de: Pankreas
* de: Insulinpräparat
* de: Diabetes mellitus
First Americans in the Arts

**First Americans in the Arts** (**FAITA**) is a Non-Profit-Organisation mit Sitz in Beverly Hills, Kalifornia. De Aufgob vo da Organisation is s, de Orwadn vo Indiana in da Untahoidungsindustrie, wie Fuim, Feanseng, Musi und Theata z feadan und auszumzeichna ("to recognize, honor and promote American Indian participation in the powerful arena of the entertainment industry, incorporating the areas of film, television, music and theater.").

## Schau aa
*Rudy Youngblood

## Beleg


## Im Netz
* Videos: First Americans in the Arts
Bistum Passau

As **Bistum Bossa** (dt.: **Bistum Passau**, lat.: **Dioecesis Passaviensis**) is a Bistum in Bayern, des vo 2002 bis 2012 unta da Leitung van Bischof Wilhelm Schraml gstondn is und a Suffraganbistum van Erzbistum Minga und Freising is. De Kathedroikiach is da Dom St. Stephan in Bossa.

## Im Netz
* Hoamseitn van Bistum Bossa

## Beleg
Publikumsbeschimpfung

De **Publikumsbeschimpfung** is a Sprechstickl in aan Akt vom Peter Handke. Es is am 8. Juni 1966 in Frankfurt am Main im *Theater am Turm* unter da Regie vom Claus Peymann uaaufgfiaht und is aans vo de eafoigreichstn Weake vom Peter Handke.

Des Stickl hod ka Haundlung und is ois Theatakritik zum vasteh. De via naumenlosn Doastöla gengan vo Publikumsseitn hea auf de Bühne. Da Sprochrhythmus is vo da Beatmusik (1960a Joa) beeinflusst: Kuaze, obghockte Sätze. Im letztn Teu vom Stickl wiads Publikum unta Aunspülung auf de Nazizeit beschimpft: *ia Kriagstreiba, ia Untamenschn etc.*

Noch da Beschimpfung klatschn de Schauspüla, winschn am Publikum a guade Nocht und gengan vo da Bühne ins Publikum.

## Trivia
Handke zu seim ehemoligen Professor *Günther Winkler* an da Universität Wean: „*Wissen Sie, was ich von Ihnen gelernt habe? – Die Publikumsbeschimpfung*!“

## Ausgobm
*Peter Handke: *Publikumsbeschimpfung und andere Sprechstücke*. Frankfurt am Main: Suhrkamp 1966. (Edition Suhrkamp 177) (Nochdruck 2004, ISBN 3-518-10177-3)

## Literatua
*Behse, G.: Über Peter Handkes Erfolgsstück „Publikumsbeschimpfung“. In: Jutta Kolkenbrock-Netz (Hg.): Wege der Literaturwissenschaft. Bonn 1985, 345-371.
*Durzak, Manfred: Peter Handke und die deutsche Gegenwartsliteratur. Stuttgart/Berlin/Köln/Mainz 1982, 79-92.
*Hinderer, Walter: Wittgenstein für Anfänger? Anmerkungen zu Peter Handkes linguistischem Theater. In: JDSG 26 (1982), 467-488.
*Neis, Edgar: *Erläuterungen zu Peter Handke: Publikumsbeschimpfung, Kaspar*. Hollfeld: Bange 1978. (Königs Erläuterungen und Materialien 324).

## Im Netz
* ''Publikumsbeschimpfung'' handkeonline.onb.ac.at
* Publikumsbeschimpfung (Kompletts Stickl auf YouTube)

## Beleg
Bistum Augschburg

Des **Bistum Augschburg** (lat.: *Dioecesis Augustana Vindelicorum*) is a Bistum in Bayern, des wo seit 2010 unta da Leitung vo Bischof Konrad Zdarsa steht und a Suffraganbistum vom Erzbistum Minga und Freising is. De Kathedralkirch is da Dom Unsra Liabm Frau in Augschburg.

## Geografie
### Organisation
De Diezese umfosst 23 Dekanate:
* Dekanat Aichach-Friedberg
* Dekanat Augschbuag I
* Dekanat Augschbuag II
* Dekanat Augschbuag-Land
* Dekanat Benediktbeiern
* Dekanat Dillingen
* Dekanat Doanaweat
* Dekanat Günzburg
* Dekanat Kaufbeiren
* Dekanat Kempten
* Dekanat Landsberg
* Dekanat Lindau
* Dekanat Marktoberdorf
* Dekanat Memmingen
* Dekanat Mindelheim
* Dekanat Nei-Uim
* Dekanat Neiburg-Schroomhausn
* Dekanat Nördlingen
* Dekanat Pfahofa
* Dekanat Schwabmünchen
* Dekanat Sonthofa
* Dekanat Starnberg
* Dekanat Weilheim-Schogau

### Nochboadiezesn
Nochboadiezesn im Uahzoagasinn im Noadn ofongnd san Erzbistum Bamberg, Bistum Eichstätt,  Erzbistum Minga und Freising, Bistum Innschbruck, Bistum Feldkirch, Bistum St. Gallen und Diezese Rottenburg-Stuagart.

## Im Netz
* Hoamseitn vom Bistum Augschburg

## Beleg
Bistum Rengschburg

Des **Bistum Rengschburg** (lat.: *Dioecesis Ratisbonensis*) is a Bistum in Bayern, des seit 2002 unta da Leitung vo Bischof Rudolf Voderholzer steht und a Suffraganbistum vom Erzbistum Minga und Freising is. De Kathedralkirch is da Dom St. Peter in Rengschburg.

## Geografie
### Organisation
De Diezese umfosst 15 Dekanate:
* Dekanat Amberg-Sulzbach
* Dekanat Cham
* Dekanat Degndorf-Veita
* Dekanat Dinglfing-Eggenfejdn
* Dekanat Dirschnrad-Wunsiedel
* Dekanat Donaustauf-Schierling
* Dekanat Geisenfeld-Pförring
* Dekanat Kelheim
* Dekanat Laaber-Regenstauf
* Dekanat Landsad im Bistum Rengschburg
* Dekanat Nabburg-Neinburg
* Dekanat Naistadl-Weidn
* Dekanat Rengschburg-Stod
* Dekanat Schwandorf
* Dekanat Straubing-Boong

### Nochboadiezesn
Nochboadiezesn im Uahzoagasinn im Noadn ofongnd san Bistum Pilsen, Bistum Passau, Erzbistum Minga und Freising, Bistum Augschburg, Bistum Eichstätt und Erzbistum Bamberg.

## Im Netz
* Hoamseitn vom Bistum Rengschburg *(hochdeitsch)*

## Beleg
Erzbistum Bamberg

Des **Erzbistum Bamberg** (lat.: *Archidioecesis Bambergensis*) is oana vo de zwoa Erzbistüma in Bayern, is Metropolitansitz vo da Kirchnprovinz Bamberg und steht seit 2002 unta da Leitung vo Erzbischof Ludwig Schick. De Kathedralkirch is da Dom St. Peter und St. Georg in Bamberg.

## Geografie
### Organisation
De Diezese umfosst zehn Dekanate:
* Dekanat Ansbach
* Dekanat Bamberg
* Dekanat Bareid
* Dekanat Coburg
* Dekanat Erlanga
* Dekanat Forchheim
* Dekanat Fürth
* Dekanat Hof
* Dekanat Kronach
* Dekanat Niamberg

### Nochboadiezesn
Nochboadiezesn im Uahzoagasinn im Noadn ofongnd san Bistum Erfurt, Bistum Dresdn-Meißen, Bistum Pilsen, Bistum Rengschburg, Bistum Eichstätt, Bistum Augschburg, Diezese Rottenburg-Stuagart und Bistum Wiazburg.

## Im Netz
* Hoamseitn vom Erzbistum Bamberg

## Beleg
Bistum Wiazburg

Des **Bistum Wiazburg**, amtli: **Bistum Würzburg** (lat.: *Dioecesis Herbipolensis*), is a Bistum im fränkischn Bayern, des seit 2018 unta da Leitung vo Bischof Franz Jung steht und a Suffraganbistum vom Erzbistum Bamberg in da Kirchnprovinz Bamberg is. De Kathedroikirch is da Dom St. Kilian in Wiazburg.

## Geografie
### Organisation
De Diezese umfosst nein Dekanate:
* Dekanat Aschaffenburg
* Dekanat Bad Kissingen
* Dekanat Haßberge
* Dekanat Kitzingen
* Dekanat Miltenberg
* Dekanat Moa-Spessart
* Dekanat Rhön-Grabfeld (eihschliaßli da zum Bistum Fulda gherndn Enklave in da Kuratie Maria Kenigin Ostheim vor der Rhön)
* Dekanat Schweinfurt
* Dekanat Wiazburg

### Nochboadiezesn
Nochboadiezesn im Uahzoagasinn im Noadn ofongnd san Bistum Fulda, Bistum Erfurt, Erzbistum Bamberg, Diezese Rottenburg-Stuagart, Erzbistum Freiburg und Bistum Mainz.

## Im Netz
* Hoamseitn vom Bistum Wiazburg *(hochdeitsch)*

## Beleg
Erzbistum Wean

Des **Erzbistum Wean** (lat.: *Archidioecesis Viennensis sive Vindobonensis*) is a Erzbistum in Östareich, is Metropolitansitz vo da Kirchnprovinz Wean und steht seit 1995 unta da Leitung vo Erzbischof Christoph Schönborn. De Kathedralkirch is da Stephansdom in Wean.

## Netzverweis
* Hoamseitn vom Erzbistum Wean *(hochdeitsch)*
Moasa (Begriffsklärung)

**Moasa** is da Nama vo:

* Orte:
** Moasa, Gmoa im Landkroas Fiarschtnfoidbruck, Bayern
* Fliss:
** Moasa (Amper), Fluss in de Landkroas Fiarschtnfoidbruck und Dachau, Bayern
** Maisach (Rothach), Fluss im Landkreis Lindau (Bodensee), Bayern
Bistum Eichstätt

Des **Bistum Eichstätt** (lat.: *Dioecesis Eystettensis*) is a Bistum in Bayern, des seit 2006 unta da Leitung vo Bischof Gregor Maria Hanke steht und a Suffraganbistum vom Erzbistum Bamberg in da Kirchnprovinz Bamberg is. De Kathedralkirch is da Dom in Eichstätt.

## Geografie
### Organisation
De Diezese umfosst ocht Dekanate:
* Dekanat Eichstätt
* Dekanat Habsberg
* Dekanat Herrieden
* Dekanat Inglstod
* Dekanat Naimakk
* Dekanat Niamberg-Sid
* Dekanat Roth-Schwabach
* Dekanat Weißenburg-Wemding

### Nochboadiezesn
Nochboadiezesn im Uahzoagasinn im Noadn ofongnd san Erzbistum Bamberg, Bistum Rengschburg und Bistum Augschburg.

## Im Netz
* Hoamseitn vom Bistum Eichstätt *(hochdeitsch)*
Die Angst des Tormanns beim Elfmeter

**Die Angst des Tormanns beim Elfmeter** ('De Aungst vaum Toamaun ban Öfmeta') is a Eazöhlung vaum Peter Handke ausm Joa 1970.

## Inhoid
Da Monteur und ehemolige Fuaßboitoamaun Josef Bloch glaubt, dass a entlossn is. Ea heat desweng auf zan orwadn und valosst sei Baustö. Da Bloch strawanzd s gaunze Wochnend duach Wean und leant a Kinokassiarin kenna. Ea schloft mit ia und dawiagts nocha. Da Bloch foat drauf in an „südlichen Grenzort“, wo ra a Bekaunte aufsuacht. Ea findt ka Ruah und is ständig auf Axn. Gleichzeitig beobocht a wia unbeteiligt, wia de Polizei eam auf de Spua kummt und si de Schlingan um eam zaumziagt. Ea vasuacht sogoa si söwa zan iwafian. De Eazöhlung heat owa auf, bevua ra vahoftet wiad.

## Interpretation

Bloch zagt de Symptome vau ana multiplen Peasenlichkeit. Daduach entstenga Woanehmungstearungen und de Sucht ständig ois zum interpretian.

Da Titl spüd de längste Zeit nua a marginale Roin. Es wiad kuaz eawähnt, dass da Bloch friacha Fuaßboitoamaun gwen is. Wichtig is owa in dem Zaumahaung de Schlussfoigarung vaum Bloch: Nua waun da Toamaun ban Öfmeta gaunz ruhig bleibt, schiasst da Schütze eam in Boi in de Händ. Des steht im krassn Gengsotz zua Unruah und zan Bewegungsdraung vom Bloch.

## Vafümung
De Eazöhlung is 1971/1972 vaum Wim Wenders mit Arthur Brauss, Kai Fischer, Bert Fortell und Erika Pluhar vafümt wuan.

## Sunstigs
Da Titl vaum Weak is im Fuaßboi zan gfligltn Wuat wuan.

## Ausgobm
*Peter Handke: *Die Angst des Tormanns beim Elfmeter*. Easchtausgob: Suhrkamp Valog, Frankfurt/M 1970. Neiauflog: Süddeutsche Zeitung / Bibliothek, Band 13, Minga 2004. ISBN 3-937793-14-3
Bistum Feldkirch

Des **Bistum Feldkirch** (lat.: *Dioecesis Campitemplensis*) is a Bistum in Östareich, des bis 2011 unta da Leitung vo Bischof Elmar Fischer gstandn is und a Suffraganbistum vom Erzbistum Soizburg is. De Kathedralkirch is da Dom St. Nikolaus in Feldkirch.

## Im Netz
* Hoamseitn vom Bistum Feldkirch *(hochdeitsch)*
Moasa

**Moasa** (amtli: **Maisach**) is a Gmoa im obaboarischen Landkroas Fiarschtnfoidbruck und liggd ummara 4&nbsp;km neardli vo Bruck und 25&nbsp;km weschtli vo Minga. Flächnmassig is Moasa de gresste Gmoa im Landkroas.

## Geografie

De Gmoa Moasa liggd am gleichnamigen Fluss Moasa.

## Kuitur und Sengswiardikeitn

### Musi

De Middloita-Folk-Rock-Gruppm Schandmaul und de Pagan Metal-Gruppm *Equilibrium* san im Ortstei Gerlindn grindt worn.

### Reglmäßige Vaånstoitungen

Seid mehra Joor find im Ortstoi Gernlindn a Faschingszug stått. Midmacha dean do de ertlichn Vareine und aa Gruppm aus da nähern Umgebung. Beim Faschingszug werd aa no de beste Gruppm oda da beste Wong gsuacht, wobei Fuaßgruppm und Wong getrennt bwertet wern.

Olle zwoa Joor werd z Moasa (Gernlindn) a Brunnafeschd mit Middloitamarkt vom Fanfarnzug Gernlindn vaonstoit.

## Literatua

* Gemeinde Maisach (Hrsg.): *1200 Jahre Maisach - ein Dorf mit Zukunft hat Geschichte*, Selbstverlag, Maisach 2006
* Gemeinde Maisach (Hrsg.): *Meisaha - Hefte zur Gemeindegeschichte*, Band 1 (2009), Band 2 (2010), Selbstverlag, Maisach
* Peter Fahrenholz: *Ein altes Dorf in Aufbruchstimmung*, in: Süddeutsche Zeitung 21./22. August 2010, Seite R4

## Im Netz

* 
* 

## Beleg
Erzbistum Soizburg

Des **Erzbistum Soizburg** (lat.: *Archidioecesis Salisburgensis*) is a Erzbistum in Östareich, is Metropolitansitz vo da Kiachnprovinz Soizburg und steht seit 2003 unta da Leitung vom Erzbischof Alois Kothgasser. De Kathedralkiach is da Dom in Soizburg.

## Im Netz

* Hoamseitn vom Erzbistum Soizburg *(hochdeitsch)*
Bistum Gurk

As **Bistum Gurk** (lat.: **Dioecesis Gurcensis**) is a Bistum in Östareich, des seit 2001 unta da Leitung vo Bischof Alois Schwarz stähd und a Suffraganbistum vom Erzbistum Soizburg is. De Kathedroikiach is da Dom St. Peter und Paul in Klognfuat, weahnd da Dom in Gurk de Konkathedrale is.

As Diezesngebiet is zwoasprochig, deitsch und slowenisch.

## Literatua

* Jakob Obersteiner: *Die Bischöfe von Gurk 1072–1822*. Klognfuat, Verlag des Geschichtsvereins für Kärnten 1969.
* Jakob Obersteiner: *Die Bischöfe von Gurk 1824–1979*. Klognfuat, Verlag des Geschichtsvereins für Kärnten 1980.

## Im Netz
* Hoamseitn vom Bistum Gurk
Bistum Innschbruck

Des **Bistum Innschbruck** (lat.: *Dioecesis Oenipontana*) is a Bistum in Östareich, des seit 2003 unta da Leitung vo Bischof Manfred Scheuer steht und a Suffraganbistum vom Erzbistum Soizburg is. De Kathedralkirch is da Dom zu St. Jakob in Innschbruck.

## Im Netz
* Hoamseitn vom Bistum Innschbruck *(hochdeitsch)*
Bistum Linz

Des **Bistum Linz** (lat.: *Dioecesis Linciensis*) is a Bistum in Östareich, des seit 2005 unta da Leitung vo Bischof Ludwig Schwarz steht und a Suffraganbistum vom Erzbistum Wean is. De Kathedralkirch is da Mariä-Empfängnis-Dom in Linz.

## Im Netz
* Hoamseitn vom Bistum Linz *(hochdeitsch)*
Taiwanisch

S*'Taiwanische* oda-r aa Taiwanesische (台灣話 Tâi-oân-oē oda 鶴佬話 Hō-ló-oē; 台語 oda 台灣話; Hanyu Pinyin: Táiyǔ oda Táiwānhuà) ghead zu de Kinäsischn Sprochn und do davo zu de siadlen Min-Dialekt, oiso iss aa wia de andan a Tonsproch. So um de 60% vo de Taiwana kinnans nebam Houkinäsisch ren. Sejba hods koa einge Schrift, manchmoi weads hoid mid de kinäsischn Schriftzeichn gschriem, grod beim leesn dann mid de taiwanischn Weatan ausgsprocha. So kaas aa-r a jäda Houkinäsischsprecha leesn, weis oise genau aso ausschaugd wia bei da Standardsproch aa.
Kirchnprovinz Minga und Freising

De **Kirchnprovinz Minga und Freising** is a Kirchnprovinz in Bayern. Da Metropolitansitz is s Erzbistum Minga und Freising, und da Metropolit is foiglich seit 2008 da Erzbischof Reinhard Marx.

## Bistüma
De Kirchnprovinz Minga und Freisig umfasst de foignden Bistüma:
* **[[Erzbistum Minga und Freising]] (''Metropolitanbistum'')**
* Bistum Augschburg
* Bistum Passau
* Bistum Rengschburg
Kirchnprovinz Bamberg

De **Kirchnprovinz Bamberg** is a Kirchnprovinz, de haptsächlich de fränkischn Gebiete vo Bayern umfosst, oba aa des geografisch abtrennte Bistum Speyer zwischn Rheinland-Pfalz und Saarland. Da Metropolitansitz is des Erzbistum Bamberg, und da Metropolit is foiglich seit 2002 da Erzbischof Ludwig Schick.

## Bistüma
De Kirchnprovinz Bamberg umfosst de foignden Bistüma:

* **[[Erzbistum Bamberg]] (''Metropolitanbistum'')**
* Bistum Eichstätt
* Bistum Wiazburg
* Bistum Speyer
Kirchnprovinz Wean

De **Kirchnprovinz Wean** is a Kirchnprovinz in Östareich. Da Metropolitansitz is s Erzbistum Wean, und da Metropolit is foiglich seit 1995 da Erzbischof Christoph Schönborn.

## Bistüma
De Kirchnprovinz Wean umfasst de foignden Bistüma:
* **[[Erzbistum Wean]] (''Metropolitanbistum'')**
* Bistum Eisnstod
* Bistum Linz
* Bistum St. Pöltn
Kirchnprovinz Soizburg

De **Kirchnprovinz Soizburg** is a Kirchnprovinz in Östareich. Da Metropolitansitz is s Erzbistum Soizburg, und da Metropolit is foiglich seit 2003 da Erzbischof Alois Kothgasser.

## Bistüma
De Kirchnprovinz Soizburg umfasst de foignden Bistüma:
* **[[Erzbistum Soizburg]] (''Metropolitanbistum'')**
* Bistum Feldkirch
* Bistum Graz-Seckau
* Bistum Gurk
* Bistum Innschbruck
Bistum Speyer

Des **Bistum Speyer** (lat.: *Dioecesis Spirensis*) is a Bistum in Deitschland. Es is a Suffraganbistum vom Erzbistum Bamberg, wei s vom Weana Kongress bis zum End vom Erschtn Wejdkriag zu da boarischn Pfoiz gheat had. Boa da Neiordnung vo de deitschn Lända, wo de Pfoiz nimma zu Bayern dazuagschlogn wordn is, in da Besatzungszeit, is Speyer selm zu Rheinland-Pfalz kemma, zum Bistum Speyer gheat oba aa s Saarland.
Do wird oiso a inzwischn anachronistischa Zuastand weita mitgschleppt, wei des Bistum heit vo da restlichn Kirchnprovinz Bamberg geographisch obtrennt is. De Kathedralkirch is da Dom in Speyer.

Seit 2008 steht des Bistum unta da Leitung vom Bischof Karl-Heinz Wiesemann.

## Geografie
### Organisation
De Diezese umfosst zehn Dekanate:
* Dekanat Bad Dürkheim
* Dekanat Donnersberg
* Dekanat Germersheim
* Dekanat Kaiserslautern
* Dekanat Kusel
* Dekanat Landau
* Dekanat Ludwigshafen
* Dekanat Pirmasens
* Dekanat Saarpfalz
* Dekanat Speyer

### Nochboadiezesn
Nochboadiezesn im Uahzoagasinn im Noadn ofongnd san Bistum Mainz, Erzbistum Freiburg, Erzbistum Straßburg, Bistum Metz und Bistum Trier.

## Im Netz
* Hoamseitn vom Bistum Speyer
Karl-Heinz Wiesemann

Da **Karl-Heinz Wiesemann** (* 1. August 1960 in Herford) is seit 2008 da Bischof vo Speyer. Davoa is er fimf Joar long Weihbischof in Paderborn gwesn. In da Deitschn Bischofskonferenz isa Mitglied in da Kommission fia Ökumene und in da Kommission fia Liturgie.

## Beleg
Steinlaus

De **Steinlaus** oda **Staalaus** (*Petrophaga lorioti*) is a Feanseh-Sketch vaum Loriot (1976), in dem wos a ois Bernhard Grzimek (a Vahoidnsfoascha und Moderator vau ana populean Sendung iwa Viecha) a fiktivs Nogeviech presentiat. Seitdem güt de Staalaus ois aans vau de bekauntastn Beispü vau an wissnschoftlichn Witz.

Ois Beispü fia an fiktivn Weatabuachartikl (Nihilartikl) is de Staalaus 1983 sogoa in de bekaunte medizinische Enzyklopädie *Pschyrembel* aufgnumma wuan.

## Beschreiwung
De Staalaus wiad in dea Parodie auf de Feansehsendung "Ein Platz für Tiere" ois scheichs Viech bschriem, des wos in easchta Linie Silikate, d. h. Staana, frisst und maungmoi aa Eisndroga. Des gschlechtsreife Staalaus-Mandal hod an Dogesbedoaf vau uma 20 Kilo Beton- und Ziaglstaana, a schwaungas Weiwal frisst des Doppete.

## Im Netz
* De Steinlaus im Pschyrembel
Groana

**Groana** (amtli: **Grainau**) isch a' Gmoa im obaboarisch'n Landkroas Garmasch-Partakurch. Groana g'heart wia Garmasch, Partakurch, Farchat, Krie, Woiga un' Mittawoid ge' dia 7 Gmoana vou da friaran Grafschaft Werdenfels (Altwerdenfels). Da Ort ligd im Weadastoagebirg unta da Zugspitz un' an Waxlstoa un' isch drum ou a' beliabt's Zui fir d'Tourischt'n worn.

## Eadkund

Grainau liegt in da Region „Oberland“ am Fuass vo da Zugspitz im Wetterstoagebiage. Mit Garmasch-Partakurch, Farchant, Mittawoid, Kri und Woigau gheat za de siebm Gmoana vo da ehemolign Grafschoft Werdenfejs. Mitm Bodasee und am Eibsee gibts auf Gmoagebiet a zwoa Gebiagsseen.

## G'schicht

Groana isch easchtmois anno 1305 im Freisinga Urbar (Grund- un' B'sitzbuach) ois „Gruenawe“ aufg'firt wor'n, woas a' sou vui wia „greane Aue“ hoasst. Da Ort b'schteaht aus dia 5 Ortsdoal Obagroana, Untagroana, Schmoiz, Eibsea un' Houmerschboach. Seit'm Reichsdeputationshaptschluss vou 1803 g'hearn dia Ortschaft'n gen Kurfirscht'ntum Boar'n. 1937 sen dia Gmoana Untagroana un' Obagroana ge' da Gmoa Groana zamag'legt wor'n.

## Schau aa

* Badersee
* Eibsee
* Frillensee

## Beleg


## Im Netz

* Hoamseitn vo Groana
* 
*
Da Lat

**Da Lat** (vietnamesisch *Đà Lạt*) is a Stod im zentroin Houland vo Vietnam, am Fluss Xuan Huong gleng, af 1600&nbsp;m ü. NN. Sie is 1300&nbsp;km vo Hanoi entfernt und 310&nbsp;km vo Saigon. Im Stodzentrum lem 206.105 Eihwohna (2009). Da Lat is de Haptstod vom Department Lam Dong. Da Flughofm Lien Khuong is 26&nbsp;km vom Zentrum vo Da Lat entfernt.

Weatle hoasst da Nama in da Lat-Sproch „Fluss vom Lat-Voik“. De Stod is vo Seen, Wossafoin und Waidan umgebm. Da Lat is a beliabts Urlaubszui. Aloa de Spitznama san vuivasprechend: „Kloa Paris“, „Disneyland“, „Stod vom ewign Fruahjoar“ oda „Stod vo de Kinstla“.

## Sengswiadigkeitn
* Bohhof (Architektur aus da Kolonialzeit vo Frankreich)
* Café Tung (traditionsreichs Etablissement)
* Ho Xuan Huong-Wossafoi
* Summapalast vo Kaiser Bảo Đại (Museum)
* Zuan Huong-See
* Zentralmarkt
* Pongour Wossafoi
* Dambri Wossafoi
* Gougah Wossafoi
* Prenn Wossafoi
* Datanla Wossafoi
* Lien Koung Wossafoi
* Chua Thien Vuong Pagode
* Quan Am Tempe
* Du Sinh Higl
* Love Valley
* Des varruckte Haus

## Buida

Datei:Cathedral of Da Lat 05.jpg|Da Dom vo Da Lat
Datei:Pedagogical College of Da Lat 18.jpg|Pedagogische Hochschui
Datei:Dalat Bf 1.jpg|Da Bohhof 
Datei:469 Vietnam Gemüseterrassen u. Friedhof.jpg|Gmias-Fejda und Friedhof


## Im Netz

* Hoamseitn vo da Provinz Lamdong
* Umfangreiche Informationa vo Da-Lat.de
Montanismus

Da **Montanismus** is a prophetische Bewegung in da Antike gwen, de wo umad Mittn vom 2. Joarhundat ausm Kristndum aussaganga is und si sejba aa „Neie Prophetie“ ghoassn hod. Da Nama „Montanismus“ kimmt vom Montanus, dea wo da Ofiahra vo da Gruppm gwen is. Weidare wichtige Gstoitn vo dera Bewegung san Priska / Priscilla und Maximilla, de Prophetinna gwen sei soin. Spada is da Montanismus ois Häresie vauateit worn.

## Meakmoi
De wichtigstn Meakmoi vom Montanismus san de Eawoartung vo da schnejn Wiedakunft Kristi, de strenga asketischn Foadarungen (Fostn, Ehelosigkeit usw.) und bsondas de Betonung vo da Prophetie gwen.

## Literatua
* 
* Wolf-Dieter Hauschild: *Lehrbuch der Kirchen- und Dogmengeschichte, Band 1, Alte Kirche und Mittelalter*, 2., überarb. Aufl., Gütersloh 2000, § 2 Nr. 7, S. 76-78
Gnosis

De **Gnosis** (gr.: γνῶσις; *Erkenntnis*) oda **Gnostizismus** is in da Antike a religies-mythologische Bewegung innahoib vom Christndum gwesn. Bis heit is no net ganz klar, ob de Gnosis aus'm Christndum havorganga is, oda scho davor existiat und nur christliche Elemente afgnumma hot.

## Meakmoi
Bei da Gnosis liegt de Betonung af an Dualismus zwischn eina guatn und eina besn Weit. De menschliche Seeln kumma eingtlich aus da guatn Weit, san oba in de bese Weit einegfoin. Durch a rechte Gnosis (Erkenntnis) vo desa Tatsach kenna de Seeln erlöst wern und zur guatn Weit zruckkehrn.

## Literatur
* Wolfgang Kosack: *Geschichte der Gnosis in Antike, Urchristentum und Islam.* Texte, Bilder, Dokumente. 525 Seiten. Verlag Christoph Brunner, Basel 2014. ISBN 978-3-906206-06-6 http://d-nb.info/1052235077
Vulgata

De **Vulgata** is a lateinische Übasetzung vo da Bibel, de haptsächlich vom Kirchnvoda Hieronymus um etwa 400 n. Chr. im Aftrog vom Papst Damasus I. hergstellt worn is. Dafia san aa de ursprünglichn hebräischn Texte ois Vorlagn benutzt worn, im Gegnsatz zu de frühan lateinischn Übasetzungen, de hauptsächlich af de griachische Septuaginta basiat gwesn san.

Im Konzil vo Trient (1545-1563) is de Vulgata schliaßlich zur vabindlichn Bibelausgabe fian kirchlichn Gebrauch erklärt worn.

## Literatua

* Hermann Rönsch: *Itala und Vulgata. Das Sprachidiom der urchristlichen Itala uner d. katholischen Vulgata unter Berücksichtigung deischen röm. Volkssprache. Durch Beispiele erläutert*. Elwert, Marburg 2. Aufl. 1875 (Reprint Hueber, Minga 1965).

## Im Netz

* Vulgata, Biblia Sacra Vulgata, Editio quinta, Deutsche Bibelgesellschaft, Stuttgart 2007.
* Die Biblia Sacra Vulgata und ihre Geschichte
Ignatius vo Loyola

Da **Ignatius vo Loyola**, amtli **Íñigo López de Loyola** (* 1491 af da Burg Loyola im Basknland, Spanien; † 31. Juli 1556 in Rom), is a katholischa Heiliga und is da wichtigste Mitgrinda vom Jesuitnordn gwen.

Zeascht hod da Ignatius a Karriere ois Soldat macha woin. Im Joar 1921 is a oba in ana Schlocht gega de Franzosn bei Pamplona schwaar vawundt worn. Im Kranknloga hod a schliaßli sei innare Umkehr dalebt und hod si doat nachad fia a Lebm ois Geistlicha entschiedn.

## Beleg



## Literatua
* Rita Haub: *Ignatius von Loyola. Gott in allen Dingen finden*, Regnsburg 2006.
* Helmut Feld: *Ignatius von Loyola. Gründer des Jesuitenordens*. Böhlau, Köln, 2006; ISBN 3-412-33005-1.
* Ignatius von Loyola: *Briefe und Unterweisungen (Deutsche Werkausgabe 1)*, übersetzt und kommentiert von Peter Knauer; Wiazburg, 1993.
* Ignatius von Loyola: *Gründungstexte der Gesellschaft Jesu (Deutsche Werkausgabe 2)*, übersetzt und kommentiert von Peter Knauer; Wiazburg, 1998.
* Cándido de Dalmases SJ, *Ignatius von Loyola; Versuch einer Gesamtbiographie*, Neue Stadt, Minga 2006, ISBN 978-3-87996-679-0.

## Im Netz

* Von Ignatius von Loyola stammende ''Sammlung von Aphorismen''
* Die Formulae Instituti
* Biografie auf www.jesuiten.org
* Kommentiate Netztipps
Karl Hodina

Da **Karl Hodina** (* 7. Juni 1935 in Ottakring, Wean; † 24. März 2017) woa a östareichischa Jazz-Musika, virtuosa Ziaharmonikaspüla, Komponist und Interpret vau Weanaliada und Mola aus Wean.

Noch da Schui hod da Hodina Lithograph gleant und hod nembei Musik studiat. Anno 1957 hoda des *Vienna modern Jazzquartett* grindt und mitn Fatty George zaumgorwad. 1969 hoda weng ana Aungkraunkheit sein Beruf aufgem miassn und hod si mit Molarei und Musik bschäftigt. Seit de 1970a Joa hoda si fias Weanaliad engagiat. Sei easchts Weanaliad woa de Vatonung vau an Gedicht vaum H. C. Artmann, „Fia d'Erni.“  De easchtn Auftritte hoda ba Heirichn zaum mit Gitarristn Walter Auer ghobt. Ea hod bekaunte Weanaliada komponiat, wia "Herrgott aus Stan". 1979 hoda des Weanaliadabuach „O du lieber Augustin“ vafosst. Mitn Roland Neuwirth woara anno 2000 kinstlarischa Leita vaum Weanaliad-Festival *[[wean hean]]*.

Da Hodina woa aa a eafoigreicha Mola in da Tradition vaum phantastischn Realismus und a Illustrator (Kindabiacha).

## Diskographie (klane Auswoi)
* *Straßenmusikant*
* *Aus der untern Lad*
* *Ein Kind aus Wien*
* *I brauch di' zum red'n* (mit Gerd Bienert,  Richard Oesterreicher, 1983)
* *Jazz zu zweit* (mit Gerd Bienert)
* *Brasilianische Schrammeln* (mit Alegre Corrêa, Universal Music 2002)
* *Du und i* (mitn Joschi Schneeberger Sextett, City Park Label 2008)

## Im Netz
* Porträt Wiener Zeitung
* Musiklexikon Österreich
* 
* Karl Hodina im Austria-Lexikon

## Beleg
Judnchristntum

'S **Judnchristntum** bezeichnet de Judn, de zum Christntum übatretn san, im 1. Jahrhundat n. Kr. übahaupt de Mehrheit in da christlichn Gemeinschaft.

Bis etwa zum 4. Jahrhundat n. Kr. is oba s Heidnchristntum stark gwachsn, sodass s Judnchristntum nachad imma mehr a Mindaheit vom Christntum worn is, de praktisch zwischn Judntum und Christntum gstandn is. Ab dem 4. Jahrhundat san de Judnchristn aa ois christliche Untagruppm nimma relevant gwesn.

Heitz'tog wird da Begriff „Judnchristn“ manchmoi no für de Christn vawendet, da an jüdischn Herkunft hobm, oba a ununtabrochne Vabindung zu de judnchristlichn Gruppm in de easchtn Jahrhundatn n. Kr. gibts heit nimma.
Heidnchristntum

'S **Heidnchristntum** is de Bezeichnung für dejenige Christn in de easchtn Jahrhundatn n. Chr. gwesn, de koane Judnchristn gwesn san, d. h. koan jüdischn Herkunft ghabt hom.

De Heidnmission is scho im 1. Jahrhundat ogfanga worn und is in de foignden Jahrhundatn ganz schnei gwachsn, sodass s Heidnchristntum boid aa de führnde Rolln in da gsamtn christlichn Gemeinschaft übanumma hot, währnd s Judnchristntum ois eigne Gruppm bis zum 4. Jahrhundat praktisch ganz vaschwundn is.
Deutsche Digitale Bibliothek

De **Deutsche Digitale Bibliothek** (DDB) is a digitale Bibliothek, de wo spoda af eiropejischa Ebene in de Europeana integriat wean soi. Dabei gehts owa ned nua um Biacha, sondan aa um Skuiptuan in 3D, Buidl und Videos. Damit soi dees kuituareje Eabe vo da Nation weitgehend kostenfrei fia oi Biagarinna und Biaga zuagengli gmochd wean. Fia Institutiona wia Bibliothekn, Archive und Museen geht de Deitsche Digitale Bibliothek am End vo 2011 ins Netz. 2012 soit nacha jeda - vo seim Rechna daoam oda untawegs aus - draf zuagreifa kena.

## Zui
;Freis Kuituagut in effentlicha Vaantwortung
De Buidung vo da DBB geht auf an Beschluss vo da Bundesregiarung vom 2. Dezemba 2009 zruck. Daduach soin 30.000 deitsche Kuitua- und Wissnschoftseirichtunga iwa de neie Institution vanetzt wean und iwa a gmoasame Plottform effentli zuagängli gmocht wean. Da Afbau hod scho ogfangt. In dera digitaln Bibliothek soin Biacha, Weake vo da buidendn Kunst, Notn, Musi und Fuim fia jedn Biaga obotn wean. Dees Projekt steht im bewusstn Wettbeweab za Google. Dees freie Kuituaguad soi gschitzt wean und *„die digitale Verfügungsgewalt über das … kulturelle Erbe in öffentlicher Verantwortung bleiben“* soll. A weidans wichtigs Zui vo da Deitschn Digitaln Bibliothek is aa da Schutz vo Kuituagut vor Katastrophn (vgl. Eistuaz vom Kölna Stodarchiv oda da Brand vo da Anna-Amalia-Bibliothek z Weimar).

;Unfreis Kuituagut vo Autorn, Valoge und Vaweata
Iwa dees Projekt *libreka* wead ma de Meglichkeit hom, aa in unfreim Kuituagut im Voitext-Modus z suache bzw. Inhoite z kaffa.

## Literatua
* 

## Im Netz
* Deutsche-Digitale-Bibliothek.de
* Info vo da Bundesregiarung

## Beleg
Schau aaa: Deutsche Digitale Bibliothek af de.wikipedia.org
Benedikt vo Nursia

Da **Benedikt vo Nursia** (ital.: *San Benedetto di Norcia*; * uma 480 in Nursia bei Perugia; † 21. Meaz 547 af'm Monte Cassino bei Cassino) is a katholischa Heiliga, dea wo zwischn da Antike und'm Mittloita glebt hot und hauptsächli fian Benediktinaordn bekannt is. Er is aa da Grinda vo Monte Cassino, dem easchtn Klosta vo de Benediktinan.

## Im Netz

* 
* 
* Die Benediktiner im deutschen Sprachraum
* Miniatur des heiligen Benedikt und Benediktsregel
* Die Regel des heiligen Benedikt online
* Biographie von Papst Gregor I.
Waxnstoa

Da **Waxnstoa** (amtli: **Waxenstein**) is a Gebirgsgruppm im Wettastoagebirge, de si unmittlbar im Siidn vo Groana befindt. Da hechste Gipfe vo diesa Gruppm is da Große Waxnstoa, da 2.277 Meta hoch is. Weitare Gipfe san da Kloane Waxnstoa, da Zwejfakopf, de Mittagsschartn und da Manndl.

## Gipfe

* Großa Waxnstoa ()
* Kloana Waxnstoa ()
* Zwejfakopf ()
* Mittogschartn ()
* Manndl ()

## Literatua

* Stephan Beulke: *Alpenvereinsführer Wetterstein*, Bergverlag Rudolf Rother, Minga; ISBN 3-7633-1119-X

## Im Netz
* Gipfebesteigung
* Bergsteign am Waxnstoa
Franz vo Assisi

Da **Franz vo Assisi** (* 1181/1182 in Assisi, Italien; † 3. Oktober1226 in da Portiuncula-Kapein untahoib vo Assisi; geborn ois *Giovanni Battista Bernardone*) is a Heiliga, da bsondas für de Grindung vom *Ordn vo de Mindan Briada* bekannt is. Außadem hot er aa bei da Grindung vo de Klarissn mitgwirkt.

Franz vo Assisi is scho im Jahr 1228 heiliggsprocha worn, oiso nur zwoa Jahr noch seim Tod.

## Beleg

* Dieter Berg, Leonhard Lehmann (Hrsg.): *Franziskus-Quellen. Die Schriften des heiligen Franziskus, Lebensbeschreibungen, Chroniken und Zeugnisse über ihn und seinen Orden*. Kevelaer 2009.
* K. Eßer: *Opuscula Sancti Patris Francisci (Bibliotheca Franciscana Ascetica Medii Aevi XII)*. Grottaferrata 1978
* Lothar Hardick OFM, Engelbert Grau, OFM: *Die Schriften des Heiligen Franziskus von Assisi*. 10. Auflage. Kevelaer 2001, ISBN 3-7666-2069-X.

## Im Netz

* 
* 
*
Horst Chmela

Da **Horst Chmela** (* 29. Oktoba 1939 in Wean-Ottakring; † 22.November 2021) is a estareichischa Liadamocha und Musika gwen. De meistn vau seine Liada kauma in Weanaliad zuaoadnen. De Sproch vau de Liada is zan gresstn Teu s Weanarische.

In gresstn Eafoig hod da Chmela 1971 mitn Liad *Ana hat imma des Bummerl* (Ana hot imma de Oarschkoartn) hobt. Es san autobiografische Ealebnisse, de wos a do vaorwad hod. Vau dem Liad gibts 240 Coverversionen und es is 2,4 Millionen Moi vakauft wuan.

## Bekaunte Liada
* *Ana hat imma des Bummerl*
* *Her mit meine Henna (... der Gockala is' do)*
* *Der Deppate Bua*
* *Mama, i bitt dich schau oba* (da Komponist vau dem Liad is da Karl Bazant)

## Diskografie (Auswoi)
* Vienna Tuning (2008)
* A bissl a Herz (2006)
* Happy Birthday (2005)
* Mir san a Weltpartie (2005)
* Mega Maxi (2002)
* Eskalero (2001)
* Traumereien (2000)
* Mach mich geil (2000)
* Peng Peng (1999)
* 1000 Illusionen (1998)
* Meine Freunde Meine Lieder (1997)
* Hand in Hand (1995)
* Mein Traum von RotWeissRot (1993)
* Der Baer ist los (1992)
* Her mit meine Hennen (1991)
* Aus meiner untern Lad (1990)
* Meine Freude am Leben (1989)
* Leise kommt der Abschied (1988)
* Stolpern darfst (1987)
* Weihnachtsmelodien (?)
* Fliagn moecht i koennen (?)

## Im Netz
* Netzseitn vaum Horst Chmela
* Netzseitn vaum Horst Chmela Junior

## Beleg
Europeana

**Europeana.eu** is a Internetzportal, iwa dees wo af Milliona vo Biacha, Gmejd, Fuim, Museumsobjekte und Archivalien, de wo in Eiropa digitalisiat worn san, zuagriffa wean ko. De Mona Lisa vom Leonardo da Vinci, de Weake vom Charles Darwin und Isaac Newton und de Musi vom  Wolfgang Amadeus Mozart  zejn za de Schätz vo da Europeana.

## Gruppm-Projekte

An Haffa Projekte wean v vaschiedanan kuituarejn Institutionen duachgfiat und san teifinanziat duach des eContentplus Programm vo da Eiropejischn Komission und s Communications Technologies Policy Support Programme (ICT PSP). 
Europeana Gruppmprojekte:

### Liefarantn vo Inhoid

**APEnet*: Archivportal Eiropa
**ATHENA*: soi an Zuagriff af Museumsinhoite ealeichtan (duch methodische Standards) 
**BHL - Europe (Biodiversity Heritage Library)*: soi an Zuagriff afs Wissn (Bibliothekn) vo Naturhistorischn Museen, Botanischn Geatn und vagleichborn Institutiona eameglichn.
**CARARE*(Connecting ARchaeology and ARchitecture in Europeana)*  
**Digital Contemporary Art (DCA)*
**ECLAP* 
**European Film Gateway (EFG)*
**Europeana Libraries* 
**Europeana Local* 
**Europeana Regia* 
**EURO-Photo* 
**EUscreen* 
**Europeana Travel* 
**Heritage of People’s Europe (HOPE)*
**JUDAICA Europeana*: untasuacht an [[Judentum|jidischn]] Beitrog zan eiropejischn Kuituaguad
**Musical Instrument Museums Online (MIMO)* 
**Natural Europe* 
**OpenUp!*'
**The European Library*: sammet an Inhoid vo Nationalbibliotheken
**thinkMOTION*

=== Kean-Technologien ===
**Europeana v1.0*: Netzseitn-Projekt (Programmentwicklung fia de Europeana-Netzseitn, inkl. Suachmaschin)
**ASSETS*: Projekt zua generejn Vabessarung vo da Nutzafreindlichkeit vo Europeana
**PATHS*: Entwicket Keankomponentn um de Nutzafreindlichkeit vo Europeana z vabessan
**Europeana Connect'': Soi nutzafreindliche, individualisiate (Nutzaprofil) Navigation eameglichn

## Beleg


## Im Netz

*Europeana.eu
*Europeana version 1.0
*Europeana Group
*European Commission
Johannes Chrysostomos

Da **Johannes vo Antiochia**, bessa bekannt ois **Johannes Chrysostomos** (* 349 oda 344 in Antiochia; † 14. Septemba 407 in Comana Pontica) is a Heiliga und oana vo de via großn griachischn Kirchnlehran. Bsondas bekannt is er für seine Predigtn worn, weshoib er scho seit'm 6. Jahrhundat „Chrysostomos“ (gr. „Goldmund“) gnannt wird.
Basilius vo Caesarea

Da **Basilius vo Caesarea**, aa bekannt ois **Basilius da Große** (* uma 330 in Caesarea; † 1. Jenna 379 ebd.) is a Heiliga und oana vo de via großn griachischn Kirchnlehran. Er wird außadem mit seim Bruada Gregor vo Nyssa und eahnam Freind Gregor vo Nazianz zu de drei kappadokischn Kirchnvätan grechnet.
Gregor I.

Da **Papst Gregor I.** oda **Gregor da Große** (* uma 540 in Rom; † 12. Meaz 604 in Rom) is vo 590 bis 604 Popst gwesn und is da jingste vo de via groußn lateinischn Kirchnlehran. Er hod an Begriff „Popst“ easchtmois ois amtlicha Begriff fian Bischof vo Rom festglegt.

Im Joar 1295 is Gregor I. vom Popst Bonifatius VIII. heiliggsprocha worn.
Ambrosius vo Mailand

Da **Ambrosius vo Mailand** (* 339 in Trier; † 4. Aprui 397 in Mailand) is a Heiliga und oana vo de via lateinischn Kirchnlehran. Seit'm Mittloita wird er aa zu de Kirchnväta grechnet. Vo 374 bis zu seim Tod im Jahr 397 is er Bischof vo Mailand gwesn.
Hilarius vo Poitiers

Da **Hilarius vo Poitiers** (* uma 315 in Poitiers; † 367 ebd.) is a Heiliga, da Bischof vo Poitiers gwesn is und beim Arianischn Streit a wichtiga Vertreta vo da trinitarischn Theologie.

Im Jahr 1851 is da Hilarius zum Kirchnlehra ernannt worn.
Ginhart

**Ginhart** is a kloans Doaf in da Mengkofara Gmoa im boarischn Landkroas Dinglfing-Landau.

Friara wors a Doi vo Moiasdorf. Iatz hods scho des 1100. Grindungsfestl kapt.
Kyrill vo Alexandria

Da **Kyrill vo Alexandria** (* uma 375/80 in Alexandria; † 27. Juni 444 ebd.) is a Heiliga, da vo 412 bis zu seim Tod im Jahr 444 Patriarch vo Alexandria gwesn is. Er guit aa ois Kirchnvata und Kirchnlehra.

Bsondas bekannt is da Kyrill für sei Rolln beim Konzil vo Ephesos im Jahr 431, wo er gegn an Widastond vo Nestorius, am Patriarchn vo Konstantinopl, de Lehre vo da Gottesmuadaschaft vo Maria durchgsetzt hot.
Anselm vo Canterbury

Da **Anselm vo Canterbury** (* uma 1033 in Aosta; † 21. Aprui 1109 in Canterbury; geborn ois *Anselmo de Candia Ginevra*) is a Theologe und Philosoph im Mittloita gwesn, da vuifach ois Begründa vo da Scholastik ogseng wird.

Im Jahr 1494 is da Anselm heiliggsprocha und im Jahr 1720 zum Kirchnlehra ernannt worn.
Hieronymus

Da **Sophronius Eusebius Hieronymus** (* 347 in Stridon, Provinz Dalmatia; † 30. Septemba 420 in Betlehem) is a Heiliga und oana vo de via großn lateinischn Kirchnlehran. Bsondas bekannt is er ois Verfassa vo da Vulgata, da lateinischn Übasetzung vo da Bibl, de er direkt aus'm Hebräischn ibasetzt hot.
Hausmannstätten

**Hausmannstätten** is a Morktgmua  sidestlich va Graz im Bezirk Graz-Umgebung in da Steiamork.
 
## wos hoit ligt
Haustetn lieg 8 Kilameter sidestlich va da Loundeshauptstod Graz im oststeirischn Higelland.
Da Ort selwa besteht aus Freidenegg, Judndorf, Bernorf und Haustetn mit da Bergmannsiedlung.

## va friahra
Urkundli is Haustetn as easchti mol im 13.Joarhundert aufschriebm wurdn.
1850 is as donn a sölbständani Gmoa wurdn. Während da Nazi-Zeit wor Haustetn a Teil vam Reichsgau Steiamork. Va 1945 bis 55 wor die Gmoa ba da englischn Bsotzungszone va Estareich.

## d'Leut dei do lebm

### Woppm
Kriagt hobm sas eascht am 1. Jenna 1967.
wias ausschaut: *Die Hauptforbm san va obm owa Gria, Guld und a stuaforwane Burgmaua. Drei süwane Pluagschorn san aufn grian Grund und a routa Lewe steht auf da Burmaua vorm guldanen Hintagrund.* Die Pluagschorn san deswegn obm wal in der Gegend a gschickta Schmid den easchtn holbeisanen Pluag gmocht hot.

## Pforrkirchn (r.-k.)
Frihra hots a gotische Niklauskirchn gebm. Dei is im 17. Joarhundert fost gounz ogrissn wurn um a neichi Barockkirchn zbauen. nua a Seitnkapöln is va da gotischn Kirchn ibabliabm. Pforr is Haustetn a eascht wieda seit 1964.

## Beleg


## Netz
Gregor vo Nazianz

Da **Gregor vo Nazianz** (* uma 329 in Arianzos bei Nazianz in Kappadokien; † 25. Jenna 390 in Arianzos) is a Heiliga und oana vo de via großn griachischn Kirchnlehran. Außadem is er aa oana vo de drei kappadokischn Vätan, de an wichtign Beitrog zua Entwicklung vo da Trinitätslehre gleistet ham.

Gregor guit ois Schutzpatron vo de Dichtan und für a guate Erntn.